Държавен вестник, бр. 97, 2018 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  97
МИНИСТЕРСТВО
НА ОБРАЗОВАНИЕТО И НАУКАТА
МЕМОРАНДУМ 
ЗА РАЗБИРАТЕЛСТВО
относно Програма за стипендии и академичен 
обмен за млади български учени и дейности 
на българската научна диаспора в областта 
на хуманитарните и социалните науки, подпо-
магана от Министерството на образованието 
и науката на Република България, от една 
страна, и Държавния секретариат по обра-
зование, научни изследвания и иновации на 
Конфедерация Швейцария, от друга страна, 
и изпълнявана от Центъра за академични 
изследвания (ЦАИ) в София
(Одобрен с Решение № 738 от 15 октомври 
2018 г. на Министерския съвет. В сила от да-
тата на подписването му – 8 ноември 2018 г.)
Министерството на образованието и нау-
ката на Република България (МОН), от една 
страна, и Държавният секретариат по обра-
зование, научни изследвания и иновации на 
Конфедерация Швейцария (SERI), от друга 
страна (наричани по-нататък заедно Участни-
ци), споделят общо убеждение за значението 
на образованието и научните изследвания 
като фактори за подпомагане на науката и 
индивидуалните постижения на учените и като 
средство за насърчаване на високи академични 
постижения и укрепване на връзките между 
двете страни. 
I. Обща цел
Участниците ще подпомагат и укрепват 
съвместно международния, междусекторния 
и интердисциплинарния обмен на хора и 
идеи в академичните среди на основата на 
високи научни постижения, взаимни ползи и 
взаимнодопълваща се подкрепа. 
II. Принципи
Участниците се договарят
1. Да насърчават научни изследвания 
на най-високо ниво и международния 
трансфер на знания, като подпомагат 
и изпълняват Програма за стипендии и 
академичен обмен за млади български 
учени и дейности на българската научна 
диаспора в областта на хуманитарните 
и социалните науки (наричана по-ната-
тък Програмата – в Приложение към 
настоящия Меморандум). 
2. Да съчетават институционално и проект-
но финансиране с взаимноусилващ ефект 
и да възложат на ЦАИ изпълнението на 
Програмата в съответствие с утвърдените 
процедури на Центъра:
– институционалното финансиране за 
ЦАИ в размер общо 500’000 CHF за 
пет години (2019 – 2024 г.) ще бъде 
осигурено от SERI,
– финансирането на Програмата в раз-
мер общо 598 483 лв. за пет години 
(октомври 2019 – юни 2024 г.) ще бъде 
осигурено от МОН.
3. Финансирането, осигурено от SERI, 
е свързано с одобряване на годишния 
бюджет на Конфедерация Швейцария 
от Федералното събрание и се гласува 
в полза на ЦАИ за период от 5 години 
(2019 – 2024 г.). Финансирането от МОН 
се залага в съответната бюджетна про-
грама за дадената календарна година. 
4. Да си сътрудничат на национално и 
наднационално ниво за насърчаване на 
напредъка в науката и индивидуалните 
постижения на учените, както е посоче-
но по-горе, със специален акцент върху 
Югоизточна Европа и Черноморския 
регион.
5. Да не намаляват, нито прекратяват 
едностранно институционалното фи-
нансиране за ЦАИ от страна на SERI и 
финансирането на Програмата от страна 
на МОН.
III. Общи разпоредби
1. Участниците се договарят, че горепосо-
чените дейности ще се осъществяват в 
съответствие с действащите национални 
закони и подзаконови актове в двете 
страни, в рамките на съответните нацио-
нални политики и процедури в областта 
на образованието и научните изследва-
ния и в съответствие с международните 
договори и задължения, приложими за 
всяка страна. 
2. Този Меморандум за разбирателство е 
израз на намеренията на участниците 
и на постигнатите между тях догово-
рености. 
3. Институционалната подкрепа за ЦАИ от 
SERI е на основата на правно обвързващо 
решение между SERI и ЦАИ.
4. Ангажиментите на ЦАИ за изпълнението 
на Програмата се уреждат в Приложение 
към настоящия Меморандум. В същото 
е описан и начинът на финансиране от 
МОН.
5. Участниците ще се информират взаимно 
с писмени известия за своите двустранни 
договорености с ЦАИ. 
IV. Влизане в сила, валидност  
и прекратяване
Този Меморандум за разбирателство вли-
за в сила от датата на подписването му от 
Участниците. Той ще остане в сила до 2024 г. 
Валидността му може да бъде удължена за 
период, определен чрез писмена процедура 
(размяна на писма между МОН и SERI), 
най-малко една година преди изтичането на 
валидността.